Գեղամ Գաբրիելյան

Գեղամ Բախտիարի Գաբրիելյան (), հայ օդաչու-հրամանատար։

Կենսագրություն 
Ավարտել է Կրեմենչուգի (Ուկրաինա) քաղաքացիական ավիացիայի օդաչուական ուսումնարանը (1981), Վանաձորի մանկավարժական ինստիտուտը (1992) և Մոսկվայի ավիացիայի ինստիտուտի առևտրային բարձրագույն դասընթացները (1994)։ 1981-1995 թվականներին աշխատել է «Էրեբունի» օդանավակայանում։ 1981-1988 թվականներին «Հայգազ» արտադրական միավորման կազմում մասնակցել է Բայկալ-Ամուր մայրուղու, Ուրենգոյ-Պամարա-Ուժգորոդ, Ղազախստանի (Շևչենկո) գազամուղների շինարարական աշխատանքներին։

1988 թվականին՝ Սպիտակի երկրաշարժի ժամանակ, մասնակցել է աղետի գոտու փրկարարական աշխատանքներին, 1987-1992 թվականներին Մի-8 ուղղաթիռի անձնակազմում (հրամանատար) մասնակցել է ՀՀ սահմանամերձ շրջանների և Արցախի ինքնապաշտպանությանը։

Ընդհանուր թռիչքաժամը Արցախ (այդ թվում՝ Շահումյան և Գետաշեն) կազմել է 3057 ժամ։ Ռազմական ուղղաթիռներով կատարել է 9 մարտական թռիչք։

Պարգևատրվել է Արցախի Հանրապետության «Մարտական խաչ» 1-ին աստիճանի շքանշանով, Հայաստանի Հանրապետության համար 001 «Արիության» մեդալով։

Անձինք այբբենական կարգով
Հայ ազատամարտիկներ
Հայ օդաչուներ
Արցախյան ազատամարտի հայ օդաչուներ
Հայ հրամանատարներ
Չինչին գյուղում ծնվածներ